\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, priimek, naslov / naziv podjetja, naslov, davčna številka)

(v nadaljnjem besedilu: naročnik)

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, priimek, naslov / naziv podjetja, naslov, davčna številka)

(v nadaljnjem besedilu: izvajalec)

sklepata

**P O G O D B O**

**za posek in spravilo lesa**

1. **člen**

**(predmet pogodbe)**

Pogodbeni stranki se sporazumeta, da bo izvajalec na naročnikovih gozdnih parcelah opravil sečnjo in spravilo lesa. Sečnja in spravilo lesa zajemata naslednje storitve:

* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Posek in spravilo lesa se izvede na gozdnih zemljiščih:

|  |  |
| --- | --- |
| Parcelna številka | Katastrska občina |
|  |  |
|  |  |
|  |  |
|  |  |
|  |  |
|  |  |
|  |  |

Posek in spravilo lesa je dovoljeno na podlagi odločbe Zavoda za gozdove Slovenije, Krajevna enota \_\_\_\_\_\_\_\_\_\_\_\_\_\_\_, številka \_\_\_\_\_\_\_\_\_\_\_\_\_\_\_ z dne \_\_\_\_\_\_\_\_ (v nadaljevanju: odločba).

1. **člen**

**(cena)**

Cena sečnje in spravila lesa znaša \_\_\_\_\_\_\_\_ EUR/m3 (z DDV).

1. **člen**

**(obveznost naročnika)**

Naročnik se zavezuje izvajalcu plačati opravljene storitve po dogovorjeni ceni v roku \_\_\_\_\_\_\_\_ dni po prejemu računa na transakcijski račun izvajalca št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri banki \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Naročnik jamči za urejeno lastništvo in urejene parcelne meje.

1. **člen**

 **(obveznosti izvajalca)**

Izvajalec izjavlja, da je ustrezno strokovno usposobljen in razpolaga s tehničnimi zmogljivostmi za posek in spravilo lesa.

Izvajalec se zavezuje izvesti sečnjo in spravilo izbranega in označenega drevja, ki je opredeljeno v prvem členu te pogodbe. Posek dreves in spravilo lesa se izvedeta najpozneje do \_\_\_\_\_\_\_\_. V primeru višje sile ali slabih vremenskih razmer, ko sečnja in spravilo lesa v roku ne bosta možna, se pogodbeni stranki za nov rok izvedbe del dogovorita z aneksom k tej pogodbi.

Izvajalec se zavezuje najkasneje v \_\_\_\_\_\_\_\_ dneh po končani sečnji in spravilu lesa urediti sečišče, sanirati poškodbe v gozdu in na gozdnih prometnicah ter gozdno infrastrukturo vrniti v prvotno stanje. Poleg tega se izvajalec zavezuje odpraviti poškodbe na prometni infrastrukturi, ki so nastale zaradi prevozov v zvezi s spravilom lesa. V nasprotnem primeru to stori naročnik na stroške izvajalca.

Nadzor nad izvedbo sečnje in spravilom lesa, izgradnjo potrebnih gozdnih vlak, vzpostavitvijo gozdnega reda in količino posekanega lesa, bo izvajal naročnik ali s strani naročnika pooblaščena oseba.

Izvajalec mora o predvidenem začetku del obvestiti naročnika ali s strani naročnika ali pooblaščeno osebo vsaj \_\_\_\_\_\_\_\_ dni pred začetkom del. Prav tako mora naročnika ali pooblaščeno osebo \_\_\_\_\_\_\_\_ (izberi: tedensko / mesečno) obveščati o poteku del, o morebitnih posebnostih, katere se pokažejo ob sami izvedbi del ter o vseh drugih morebitnih opažanjih kot so napadi lubadarja, nesreče, zlorabe (zlasti kraja, nedovoljen posek, požar, nasadi konoplje, odlaganje odpadkov) na gozdnih zemljiščih, na katerih se izvajata sečnja in spravilo lesa iz te pogodbe.

Vsa dela, ki so mu naložena s to pogodbo, je dolžan izvajalec opraviti kot dober gospodar in na način, da ne poškoduje lastnine naročnika ali lastnine tretjih oseb. Izvajalec se zavezuje vsa dela izvesti v skladu z zakonom, ki ureja gozdove, pravilnikom, ki ureja izvajanje sečnje, in ostalimi veljavnimi predpisi.

Med opravljanjem del mora izvajalec skrbeti za varnost pri delu in uporabljati vsa predpisana varnostna sredstva ter sebe in svoje delavce zavarovati za primer nesreče pri delu in poklicne bolezni. Vsak izvajalec del mora na skupnem delovišču z ustreznimi varnostnimi ukrepi zagotoviti, da delavci ne ogrožajo drugih delavcev in morebitnih tretjih oseb.

Izvajalec mora poskrbeti za vse preventivne ukrepe za preprečitev nesreč.

1. **člen**

 **(odgovornost izvajalca)**

Za vso škodo, ki bi nastala zaradi nestrokovnega in nepravilnega izvajanja sečnje in spravila lesa po tej pogodbi, tretjim osebam odgovarja izvajalec.

Izvajalec v celoti prevzema odgovornost za delavce, ki bodo opravljali sečnjo in spravilo lesa ali odgovornost za škodo proti tretjim osebam, ki bi jo utrpele zaradi sečnje in spravila lesa. Naročnik nima nikakršne odgovornosti proti izvajalcu, njegovim delavcem ali tretjim osebam.

1. **člen**

**(pridobitev dodatnih informacij in dokumentacije)**

V kolikor izvajalec potrebuje za izvedbo del dodatne informacije ali dokumentacije (odločba, odkazilni manual, elaborat gozdnih vlak ipd.) ali pomoč pri načrtovanju del v gozdovih naročnika (vlake, gojitvena in varstvena dela ipd.) prodajalec pooblašča kupca, da lahko v njegovem imenu pridobi informacije in dokumentacijo na pristojni enoti Zavoda za gozdove Slovenije.

1. **člen**

 **(trajanje in prekinitev pogodbe)**

Ta pogodba traja do izvedbe del in obveznosti, ki so opredeljene v tej pogodbi.

Ta pogodba se lahko razdre pred dokončanjem del in obveznosti iz te pogodbe na podlagi soglasja obeh pogodbenih strank.

Če izvajalec s to pogodbo dogovorjenih del ne opravlja na način, ki je dogovorjen v tej pogodbi, lahko naročnik odstopi od pogodbe. Pred odstopom je naročnik dolžan izvajalca pisno pozvati, da odpravi nepravilnosti in mu določiti rok za odpravo nepravilnosti. Ne glede na odstop od pogodbe je izvajalec dolžan opraviti tista nujna dela, ki jih v odstopu določi naročnik, sicer mu je odškodninsko odgovoren.

1. **člen**

Vse spremembe in dopolnitve te pogodbe se sklepajo v pisni obliki kot aneks k tej pogodbi.

1. **člen**

Pogodbeni stranki sta sporazumni, da bosta vse nastale spore iz te pogodbe reševali sporazumno. V kolikor to ne bo mogoče, bo spor reševalo za to pristojno sodišče v \_\_\_\_\_\_\_\_.

1. **člen**

Pogodba je sestavljena v dveh enakih izvodih, od katerih prejme vsaka pogodbena stranka po en izvod.

Pogodba začne veljati z dnem, ko jo podpišeta obe pogodbeni stranki.

|  |  |  |
| --- | --- | --- |
| naročnik |  | izvajalec |
| \_\_\_\_\_\_\_\_ (podpis) |  | \_\_\_\_\_\_\_\_ (podpis) |
| \_\_\_\_\_\_\_\_ (kraj, datum) |  | \_\_\_\_\_\_\_\_ (kraj, datum) |